Haaga-Heliassa Pasilan kampuksella järjestetty Happy Hacking Day -tapahtuma tarjosi puitteet X.org -yhteisön tapahtumalle XDC conference. Tapahtumaan osallistui noin 120 X.org-yhteisön kehittäjää, sekä lukuisia muita vieraita, jotka koostuivat pääosin opiskelijoita sekä yhteistyökumppaneista. Tällä kertaa Happy Hacking Day -tapahtuma tarjosi puitteet myös suoraan tapahtumalähetykseen auditoriosta, jolloin tapahtumaan pääsi osallistumaan myös virtuaalisesti netin välityksellä.

Vuoden 2016 Happy Hacking Day -tapahtuma oli luonteeltaan erilainen kolmeen aikaisempaan tapahtumaan verrattuna. Aiempiin tapahtumiin kutsuttiin luentovieraita ja heidän johdolla käsiteltiin useita eri aiheita avoimen lähdekoodin teemaan liittyen. Tänä vuonna teemana oli järjestää kehittäjätapahtuma yksittäiselle avointa lähdekoodia hyödyntävälle yhteisölle.

Kokemukset olivat positiivisia ja vieraat viihtyivät hyvin haastatteluiden perusteella. Erityisesti Happy Hacking Day -tapahtuman infrastruktuuri oli sopiva tapahtuman järjestämisen edellytyksiin sijaintinsa, tilojensa ja tekniikan puolesta, joka mahdollisti saumattoman yhteistyön kehittäjäyhteisön kanssa. Lisäksi toimintaa järjestettiin myös tapahtumapaikan ulkopuolella illanvietoilla ja tutustumalla Helsinkiin, sillä tapahtuman vieraat olivat pääosin tulleet ulkomailta. Saamiemme arvioiden mukaan tapahtuma oli osallistujien lukumäärässä mitattuna suurin koskaan järjestetty XDC -tapahtuma.

Tapahtumaa hyödynnettiin myös koulun järjestämässä tietotekniikan opetuksessa, joissa kehittäjäyhteisön edustaja kävi esittelemässä projektia opiskelijoille sekä opiskelijoille annettiin myös mahdollisuuksia tehdä harjoitustehtäviä X.org kehitysprojektiin liittyen.

– Happy Hacking Day 2016 oli luonteva ja saumaton tapa tehdä oppilaitoksen ja yritysten välistä yhteistyötä, tapahtuman tuottajana toiminut Haaga-Helian lehtori Tuomo Ryynänen kertoo.

Happy Hacking Day XDC2016 tapahtumaa tukivat osallistumisellaan Intel, Nvidia, Canonical, Broadcom, Google, Suse, Collabora, Red Hat, Pengutronix, LWN, Golem.de, Oracle, Samsung, Hankiworks, Texas Instruments, Samsung, Nouveau, Haaga-Helia, Hewlett Packard Enterprise, Igalia, Free Electrons, Debian, Fuug, ARM ja Fuug ry.

Tapahtuman videoita voi käydä katsomassa Youtubessa:

Ensimmäinen päivä , toinen päivä ja kolmas päivä.

Happy Hacking Day kiittää kaikkia osallistujia ja tapahtuman tukijoita sekä toivottaa tervetulleeksi avoimen lähdekoodin yhteisöt mukaan toimintaan myös tulevaisuudessa. Järjestäjät kiittävät Fuug Ry:n myöntämää 2000€ apurahaa Happy Hacking Day -toiminnan tukemiseen ja Intelin aktiivista roolia tapahtuman organisoinnissa.